paragraph_text: '''Škorpion vz. 61''' čehoslovački je 7.65&nbsp;mm automat (često kvalificiran kao automatski pištolj) kojeg je 1959. razvio i dizajnirao Miroslav Rybář (1924. 1970.) Proizveden je pod službenim nazivom - češ. Samopal vzor 61 (Automat model 1961) a proizvodila ga je tvornica Česká Zbrojovka iz grada Uherský Brod. Iako je proizveden za uporabu u policiji, taj automat također je bio korišten u čehoslovačkoj vojsci, kao i osobno oružje za niže rangirano vojno osoblje, vozače oklopnih i drugih vojnih vozila te specijalne jedinice. 1980-ih jugoslavenska vojna industrija Zastava Oružje (Crvena Zastava) dobila je pravo na licencnu proizvodnju Škorpiona. Ta kopija nosila je oznaku M84, dok je poluautomatska verzija imala oznaku M84A. Zastavini Škorpioni koristili su streljivo kalibra .380 ACP tj., 9x17mm Short - kao i čehoslovački modeli vz. 65 i vz. 83. Koristila ga je JNA, posebice piloti ratnog zrakoplovstva kao osobno oružje.